Komission asetus (EY) N:o 2519/98, annettu 24 päivänä marraskuuta 1998, neuvoston asetuksen (ETY) N:o 1766/92 soveltamista koskevista yksityiskohtaisista säännöistä vilja-alan tuontitullien osalta annetun asetuksen (EY) N:o 1249/96 muuttamisesta



Virallinen lehti nro L 315 , 25/11/1998 s. 0007 - 0009



KOMISSION ASETUS (EY) N:o 2519/98, annettu 24 päivänä marraskuuta 1998, neuvoston asetuksen (ETY) N:o 1766/92 soveltamista koskevista yksityiskohtaisista säännöistä vilja-alan tuontitullien osalta annetun asetuksen (EY) N:o 1249/96 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon vilja-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 1766/92 (1), sellaisena kuin se on viimeksi muutettuna asetuksella (EY) N:o 923/96 (2), ja erityisesti sen 10 artiklan 4 kohdan, sekä katsoo, että komission asetuksessa (EY) N:o 1249/96 (3), sellaisena kuin se on viimeksi muutettuna asetuksella (EY) N:o 2092/97 (4), annetaan säännökset, joilla hallinnoidaan yhteisöön suuntautuvan viljan tuonnin kohtelua, asetuksen (EY) N:o 1249/96 säännösten soveltamisesta saadun kokemuksen perusteella ja selkeyden sekä tiettyjen säännösten sovellettavuuden parantamiseksi on osoittautunut aiheelliseksi tehdä kyseiseen asetukseen erityisesti sellaisen durumvehnän osalta, jonka lasimaisten jyvien pitoisuus on 60-73 prosenttia, tiettyjä luonteeltaan teknisiä mukautuksia, jotka koskevat vastaavan tuontitullin laskemisessa huomioon otettavaa edustavaa cif-tuontihintaa; asetus (EY) N:o 1249/96 olisi sen vuoksi muutettava; muutoksia sovelletaan ainoastaan tämän asetuksen voimaantulopäivästä alkaen annettuihin todistuksiin, jottei toimijoille aiheutettaisi ikävyyksiä, ja viljan hallintokomitea ei ole antanut lausuntoa puheenjohtajansa asettamassa määräajassa, ON ANTANUT TÄMÄN ASETUKSEN: 1 artikla Muutetaan asetus (EY) N:o 1249/96 seuraavasti: 1. Korvataan 4 artiklan 1 ja 2 kohta seuraavasti: "1. Asetuksen (ETY) N:o 1766/92 10 artiklan 2 kohdassa tarkoitettujen edustavien cif-tuontihintojen määrittämisessä käytetään seuraavia tekijöitä korkea-, keski- ja heikkolaatuisen vehnän, korkea- ja keskilaatuisen durumvehnän, maissin sekä muiden rehusiementen osalta: a) edustava pörssinoteeraus Yhdysvaltojen markkinoilla; b) Yhdysvaltojen markkinoilla kyseiseen noteeraukseen liitetyt tunnetut kaupalliset palkkiot ja vähennykset (`premiums and discounts`) noteerauspäivänä ja erityisesti durumvehnän osalta jauhettavaan laatuun liitetyt palkkiot; c) merikuljetusrahti Yhdysvaltojen (Meksikonlahti tai Duluth) ja Rotterdamin sataman välillä vähintään 25 000 tonnin aluksella. Komissio toteaa jokaisena työpäivänä: - a alakohdassa tarkoitetun tekijän liitteessä II esitettyjen pörssien ja viitelaatujen perusteella - b ja c alakohdassa tarkoitetut tekijät yleisesti käytettävissä olevien tietojen perusteella. Keskilaatuisen durumvehnän osalta pidätetään kuitenkin 10 ecun vähennys (`discount`) tonnilta b kohdan mukaisesti. 2. Ohran ja maissin sekä vehnän ja durumvehnän osalta kunkin vakiolaadun edustavat cif-tuontihinnat muodostuvat 1 kohdan a, b ja c alakohdassa esitettyjen ja komission 1 kohdan toisen alakohdan mukaisesti toteamien tekijöiden summasta. Edustavia cif-tuontihintoja, jotka koskevat ohraa ja maissia sekä vehnän ja durumvehnän osalta jokaista vakiolaatua, joiden tuonti tapahtuu - maitse tai jokiteitse tai - yhteisöön meritse Välimerellä, Mustallamerellä tai Itämerellä sijaitsevista satamista saapuvilla aluksilla, on kuitenkin alennettava 10 ecua tonnilta. Tällöin 2 artiklan 4 kohdassa säädettyjä tuontitullin alennuksia ei sovelleta. Kun kolmannet maat tukevat keskitasoista tai heikkoa vakiolaatua olevan vehnän maailmanmarkkinahintoja johonkin Euroopan maahan tai Välimeren alueella sijaitsevaan maahan suuntautuvassa viennissä, komissio voi ottaa nämä tuet huomioon yhteisön edustavaa cif-tuontihintaa laskettaessa." 2. Korvataan liite I tämän asetuksen liitteellä. 3. Korvataan 6 artiklan 1 kohdan viimeinen alakohta seuraavasti: "Tavara on luokiteltava siksi vakiolaaduksi, jonka osalta kaikki liitteessä I tarkoitetut luokitusperusteet täyttyvät. Jos kuitenkin CN-koodiin 1001 10 kuuluvan durumvehnän tuotu laatu on liitteessä I keskilaatuiselle durumvehnälle määriteltyä laatua heikompi, sovelletaan heikkolaatuisen vehnän tuontitullia." 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 24 päivänä marraskuuta 1998. Komission puolesta Franz FISCHLER Komission jäsen (1) EYVL L 181, 1.7.1992, s. 21 (2) EYVL L 126, 24.5.1996, s. 37 (3) EYVL L 161, 29.6.1996, s. 125 (4) EYVL L 292, 25.10.1997, s. 10 LIITE "LIITE I >TAULUKON PAIKKA> >TAULUKON PAIKKA>